Aci Castello

Aci Castello is a Stod und Gmoa vo da Metropolitanstod Catania in da Region Sizilien in Italien mid  Eihwohna (Stond: ).

 Log und Datn 

Aci Castello liegd 9 km noadestli vo Catania on da Gstod van Middlmeea. De Eihwohna oabadn haptsechli in da Landwiatschoft und in da Industrie in Catania.

De Ortstei san:Aci Trezza, Ficarazzi und Cannizzaro. 

De Nochboagmoana san: Aci Catena, Acireale, Catania, San Gregorio di Catania und Valverde.

 Gschicht 

As Doaf Aci Castello hod se im Umfejd vo om Kastej entwickld, wos 1076 vo de Normannen eabaud worn is. Es is domois no af ana kloana, fejsing Insl gleng. Ob 1169 is Aci Castello gwoxn, do a Ausbruch van Ätna de umliengdn Orte af'm Festland zastead hod und dean Bewohna af da Insl Zuaflucht gsuachd hom. Duach vuikanische Eruptiona unta Wossa hod se de Gstod seit'm Middloita uma 17 Meta ghom und's Kastej stähd heit af'm Festland.

 Sengswiadigkeitn 

 As Kastej aus da normannischn Zeid is af wesndli aidan Voagengabautn entstondn und is seitdem meahmois restauriad worn. 
 Im Kastej bfindd se a Städtischs Museum fia Minaroiogie, Paläontologie und Archeologie.
 Da Ortstei Aci Trezza liegd on om scheen Strond und is im Summa beliabds Ausflugszui fia de Bewohna vo Catania. Voa da Gstod lieng de Zyklopninsln.

 Weidas 

Im Ortstei Aci Trezza, 'm Fischahofn, is 1948 da Fuim De Eadn bebd unta da Regie vo Luchino Visconti drahd worn. Doasteja woan de Bewohna vo Aci Castello und Umgebung.

 Im Netz 

 Seite vo Aci Castello (italienisch)

 Beleg 

Kategorie:Ort in Sizilien